Stjórn Félags Fósturforeldra hefur fengið ábendingar um að gott væri að minna fósturforeldra á hvernig skuli færa allar greiðslur og kostnað er varðar fósturbörnin inn á skattframtalið . Hér á eftir koma þær leiðbeiningar sem skattstjóri hefur sett fram fyrir fósturforeldra . Við teljum þó brýnt að minna á að telja allan kostnað á móti fósturlaunum því sá kostnaður getur verið verulegur . Til kostnaðar má t.d. telja lyf , læknisferðir , bensínkostnað í öllu skutli , tómstundir , ferðalög með barnið ( innan lands og utan ) , fatnað , hluta af matarinnkaupum fjölskyldunnar , allt er varðarsérstaka daga hjá fósturbarninu eins og t.d. fermingarveisla , afmælisveislur , námskeiðsgjöld , bílprófskostnaður og fleira . Einnig getur verið gott að leita til góðs endurskoðanda með þessi mál ef þau eru að flækjast fyrir fólki . má finna skilgreiningu á hvað er fósturlaun , hvað er framfærslulífeyrir og hvaða hugtök eiga við í hverju tilfelli fyrir sig . Á vef ríkisskattstjóra segir : Vistun í heimahúsi : Sérstakar reglur gilda um tekjur fyrir vistun í heimahúsum og frádrátt frá þeim . Reglur þessar eru ákvarðaðar árlega í skattmati ríkisskattstjóra . Hér er aðallega átt við vistun hjá dagforeldrum , sumardvöl barna í sveit , fósturbörn , stuðningsfjölskyldur fatlaðra barna og vistun aldraðra eða öryrkja . Í sumum þessum tilvikum er um að ræða atvinnurekstur og ber þá að gera grein fyrir starfseminni á þann hátt en í öðrum tilvikum er svo ekki . Þá er að hluta gerð sú undantekning að í stað sannanlegs kostnaðar er heimilt að færa matsfjárhæðir til frádráttar , samkvæmt skattmati hverju sinni . Tekjur af reglubundinni starfsemi sem felst í að taka börn í fóstur frá barnaverndarnefnd eða meðferðarstofnunum skal gera upp sem rekstrartekjur . Hið árlega skattmat ríkisskattstjóra fyrir árið 2019 hefur þetta um málefni fósturbarna að segja : Ef framteljandi hefur fengið greiðslur vegna barna sem sett eru í fóstur hjá honum af barnaverndarnefnd eða meðferðarstofnunum ber að tekjufæra þær greiðslur . Allar þessar upplýsingar má nálgast á þessum linkum :